ג'ונתן בוטינלי

ג'ונתן פבלו בוטינלי (בספרדית: Jonathan Pablo Bottinelli; נולד ב-14 בספטמבר 1984 בבואנוס איירס, ארגנטינה) הוא כדורגלן ארגנטינאי המשחק בשורות ארסנאל דה סרנדי. בוטינלי, המשחק הן כבלם וכמגן שמאלי, מחזיק בדרכון איטלקי. אחיו הצעיר דריו כדורגלן גם הוא.

קריירה 
בוטינלי החל לשחק במחלקת הנוער של סן לורנסו ועבר לקבוצה הבוגרת ב-2002. באותה שנה הוא נמנה עם הסגל שזכה בגביע הסוד אמריקנה והפך לשחקן הרכב. ב-2007 הוא היה מהשחקנים של הקבוצה אשר זכתה באליפות הקלאוסורה, יכולתו במהלך הטורניר הביאה להתעניינות מצידן של מספר קבוצות מאירופה.

ב-10 באוגוסט 2008 פרסמה סמפדוריה האיטלקית על כך שרכשה את כרטיסו של השחקן תמורת 3 מיליון אירו. ב-26 ביולי 2012 קבוצת ריבר פלייט פרסמה על כך שקנתה את השחקן תמורת 2 מיליון דולר. בתחילת 2014 הושאל לקבוצת אוניברסידד קאתוליקה מליגת העל הצ'יליאנית ובאוגוסט 2014 עבר ללאון מליגת העל המקסיקנית אך שוחרר ממנה בקיץ 2015. בינואר 2016 הצטרף לארסנאל דה סארנדי.

נבחרת 
בוטינלי נחשב מהשחקנים הבולטים בנבחרות הצעירות של ארגנטינה. באפריל 2007 ערך בוטינלי את הופעת הבכורה במדי הנבחרת הבוגרת במשחק ההכנה לקופה אמריקה מול נבחרת צ'ילה.

תארים 
 סן לורנסו - גביע סודאמריקנה (2002), אליפות ארגנטינה (קלאוסורה 2007)

קישורים חיצוניים

כדורגלנים ארגנטינאים
בלמי כדורגל ארגנטינאים
מגני כדורגל ארגנטינאים
בואנוס איירס: כדורגלנים
כדורגלני סן לורנסו
כדורגלני סמפדוריה
כדורגלני ריבר פלייט
כדורגלני אוניברסידד קאתוליקה
כדורגלני לאון
כדורגלני אוניון (סנטה פה)
כדורגלני ארסנאל דה סרנדי
כדורגלני נבחרת ארגנטינה
ארגנטינאים שנולדו ב-1984